b'\n_START_ARTICLE_\nAntanas Klibavi\xc4\x8dius\n_START_SECTION_\nBiografija\n_START_PARAGRAPH_\n1966 m. baig\xc4\x97 Kauno politechnikos institut\xc4\x85, 1974 m. technikos moksl\xc5\xb3 kandidatas._NEWLINE_Nuo 1971 m. Vilniaus in\xc5\xbeinerinio statybos instituto (nuo 1991 m. Vilniaus technikos universitetas, nuo 1996 m. Vilniaus Gedimino technikos universitetas) d\xc4\x97stytojas, nuo 1976 m. Vilniaus Gedimino technikos universiteto Aplinkos in\xc5\xbeinerijos fakulteto docentas. Sta\xc5\xbeavo 1978\xe2\x80\x931979 m. Ciuricho auk\xc5\xa1tojoje mokykloje, 1993 m., 1997 m. Ruro universitete Bochume. D\xc4\x97stytojo veikl\xc4\x85 baig\xc4\x97 2013 m.\n_START_SECTION_\nMokslin\xc4\x97 veikla\n_START_PARAGRAPH_\nMokslini\xc5\xb3 darb\xc5\xb3 svarbiausios sritys: miest\xc5\xb3 transportas, transporto sistem\xc5\xb3 modeliavimas, koordinuotas eismo valdymas, transporto poveikio aplinkai vertinimas. Paskelb\xc4\x97 daugiau kaip 120 mokslini\xc5\xb3 straipsni\xc5\xb3, informacini\xc5\xb3 leidini\xc5\xb3._NEWLINE_Pareng\xc4\x97 koordinuoto eismo reguliavimo, parkavimo sistem\xc5\xb3 projekt\xc5\xb3, atliko 1995 m. Vilniaus miesto tramvajaus, 2004 m., su kitais \xe2\x80\x93 Klaip\xc4\x97dos uosto automobili\xc5\xb3 ir gele\xc5\xbeinkelio transporto poveikio aplinkai vertinimo tyrimus, 2005\xe2\x80\x932008 m. sudar\xc4\x97, su kitais, Kauno ir Klaip\xc4\x97dos miest\xc5\xb3 strateginius triuk\xc5\xa1mo \xc5\xbeem\xc4\x97lapius.'